Държавен вестник, бр. 55, 2022 г., стр. 19

БРОЙ  55	
Д Ъ Р Ж А В Е Н  В Е С Т Н И К 	
СТР.  19  
процедура за изменение на политиката, когато 
това се изисква от прегледа;
7. обстоятелствата, които изискват интен­
зивни мерки, включително при нарушаване 
на ограниченията/праговете на ликвидност;
8. първоначално утвърждаване на моделите 
на стрес тестa на ликвидността и обоснова­
ващите ги допускания, които следва да се 
извършват независимо от управлението на 
портфейла;
9. видовете и тежестта на използваните 
сценарии за стрес тестове и причините за 
техния избор;
10. използваните допускания, свързани с 
наличието на сценариите, тяхната обосновка 
и честотата на тяхното преразглеждане;
11. честотата на извършване на стрес тес­
товете на ликвидността и причините за избор 
на тази честота;
12. методите за ликвидиране на активи, 
включително ограниченията и използваните 
допускания.
(2) Когато за няколко колективни инвести­
ционни схеми се създава една обща политика 
по ал. 1, в нея изрично се посочват фондовете, 
за които е приложима.
(3) Управляващото дружество гарантира, 
че стрес тестът на ликвидността е съобразен с 
рисковия профил на всяка колективна инвес­
тиционна схема, използва широк спектър от 
сценарии, който обхваща по подходящ начин 
разнообразието от рискове, отчита основните 
фактори на ликвидния риск и предоставя 
информация, даваща възможност за послед­
ващи действия от страна на управляващото 
дружество.
Чл. 45в. (1) Управляващото дружество 
съобразява по подходящ начин стрес теста 
на ликвидността за всяка колективна инвес­
тиционна схема, като отчита:
1. видовете и тежестта на сценариите, които 
се използват за създаване на неблагоприятни 
условия, трябва да са достатъчно тежки, но 
реалистични, и да се основават на ликвидните 
рискове, произтичащи от активите и пасивите 
на счетоводния баланс на колективната ин­
вестиционна схема, както и от цялостния є 
ликвиден профил;
2. допусканията относно поведението на 
инвеститорите (брутни и нетни обратни из­
купувания) и ликвидиране на активи;
3. сложността на модела на стрес теста 
на ликвидността, която трябва да отчита 
инвестиционната стратегия на колективната 
инвестиционна схема в цялост, състава на 
портфейла, инструментите за управление на 
ликвидността и използването на ефективни 
техники за управление на портфейла;
4. при стрес тест на ликвидността на бор­
сово търгуван фонд се отчитат неговите осо­
бености, ролята на оторизираните участници, 
моделите за обратно изкупуване и моделите 
на възпроизвеждане;
5. рисковете, свързани с инвестиции в по-
малко ликвидни активи и пасиви.
(2) При извършване на стрес тест на лик­
видността следва да се използват хипотетични 
и исторически сценарии и когато е целесъоб­
разно – обратно стрес тестване. Когато се 
използва обратно стрес тестване, следва да се 
симулира процес на ликвидация на активи, 
който отразява начина, по който управля­
ващото дружество би ликвидирало активи в 
период на извънредно напрежение на пазара. 
При обратното стрес тестване следва да се 
вземе предвид третирането на оставащите, 
както и на извършващите обратно изкупу­
ване притежатели на дялове, както и ролята 
на разходите по сделките и дали ще бъдат 
приети или не цените за спешна продажба.
(3) Колективните инвестиционни схеми, 
чиито инвестиционни стратегии ги излагат 
на рискове с ниска степен на вероятност, но 
с потенциално голямо въздействие, следва да 
отделят специално внимание на използване­
то на обратно стрес тестване за оценка на 
последиците от извънредно пазарно събитие 
върху техните ликвидни профили.
(4) Разпоредбите на чл. 41, ал. 6 и чл. 45б 
се прилагат за фондовете на паричния пазар, 
без да се засягат Регламент (ЕС) 2017/1131 и 
насоките на ЕОЦКП, приложими изключи­
телно за фондовете на паричния пазар, които 
са с по-голяма тежест, в случай че възникнат 
евентуални противоречия.
(5) Управляващото дружество може да 
извърши стрес тест на ликвидността едновре­
менно за няколко колективни инвестиционни 
схеми, когато прецени, че това е подходящо 
за тези колективни инвестиционни схеми чрез 
прилагането на един и същи стрес тест за 
ликвидност спрямо повече от една колективна 
инвестиционна схема със сходни стратегии и 
експозиции.
Чл. 45г. Управляващото дружество пред­
приема необходимите мерки срещу възникване 
на конфликт на интереси с цел осигуряване 
независимото функциониране на звеното за 
управление на риска, включително от функция­
та по управление на портфейл, във връзка с 
провеждане на стрес тестовете за ликвидност, 
като тези мерки включват следното:
1. предотвратяване предоставянето на въз­
можност на други страни, като персонал за 
управление на портфейли или трети лица, на 
които са делегирани функции по управление 
на портфейли, да упражняват неправомерно 
влияние върху изпълнението на стрес тестовете 
за ликвидност, включително разчитане на ре­
шения, свързани с ликвидността на активите; 
2. управление на информацията относно 
стрес тестовете, така че, ако информацията 
се споделя с клиент, да се гарантира, че това 
не би било в противоречие със задължение­
то на управляващото дружество да третира 
справедливо всички инвеститори по начина, 
по който оповестява информацията относно 
колективната инвестиционна схема.